open-index/open-wikipedia-markdown huggingface dataset:
Alyattes I.

**Alyattes I.** bol kráľ Lýdie približne v polovici ôsmeho storočia pred Kr. Bol kráľom dynastie Herakleovcov.

Alyattes I. je bližšie neznámy a historicky nedoložený panovník Lýdie. V ôsmom storočí pred Kr. bola Lýdia súčasťou Frýgie, ale môžeme pripustiť, že Alyattes I. bol panovníkom, ktorý podliehal kráľovi Frýgie. ( Gordiovi?)

V Herodotových *Dejinách* jeho meno figuruje v zozname kráľov Lýdie ako jej dvadsiatytretí panovník. Podľa Herodota jeho otcom bol Ardys I. z rodu Herakleovcov. Vládol štrnásť rokov. (759-745 pred Kr.)  Jeho následníkom sa stal jeho syn Meles.

Kategória:Úmrtia v 8. storočí pred Kr.
Kategória:Králi Lýdie
Nick Heidfeld

**Nick Heidfeld** (* 10. máj 1977, Mönchengladbach) je bývalý nemecký pilot Formuly 1. V súčasnosti jazdí za tím Rebellion Racing vo svetovom šampionáte automobilových vytrvalostných pretekov FIA World Endurance Championship a v tíme Mahindra Racing v pretekárskej sérii Formula E.

## Výsledky

* **Formula 3000**
1998 – 2. miesto
1999 – **1. miesto**

* **Formula 1**

2000 – 20. miesto
2001 – 8. miesto
2002 – 10. miesto
2003 – 14. miesto
2004 – 18. miesto
2005 – 11. miesto
2006 – 9. miesto
2007 – **5. miesto**
2008 – 6. miesto
2009 – 13. miesto
2010 – 18. miesto
2011 –  11. miesto

* **Formula E**

2014–15 – 12. miesto
2015–16 – 10. miesto
2016–17 – **7. miesto**
2017–18 – 11. miesto 

* **24 hodín Le Mans**

1999 – nedokončil (DNF)
2012 – 4. miesto
2013 – 7. miesto
2014 – **1. miesto**
2015 – 10. miesto
2016 – 6. miesto

* **FIA World Endurance Championship**

2012 – 14. miesto
2013 – **8. miesto**
2014 – 10. miesto
2015 – 29. miesto
2016 – 14. miesto

* **American Le Mans Series**

2013 – **2. miesto**

* **WeatherTech SportsCar Championship**

2017 - **22. miesto**

## Iné projekty

## Externé odkazy
* Oficiálna webstránka  

Kategória:Narodenia v 1977
Kategória:Nemeckí piloti F1
Ardys I.

**Ardys I.** bol kráľ Lýdie približne od roku 795 pred Kr. do roku 759 pred Kr. Bol kráľom Herakleovskej dynastie.

O jeho živote a činoch nám chýbajú akékoľvek historické informácie. Je známe, že v čase jeho vlády bola Lýdia v područí Frýgov. Ardys I. pravdepodobne ich vládcovi podliehal.

Podľa Herodota vládol tridsaťšesť rokov. Vo svojich *Dejinách* píše, že sa počas jeho vlády konali v Grécku prvé staroveké olympijské hry t. j. v roku 776 pred Kr. Jeho predchodca je neznámy. Herodotos sedemnástim panovníkom podľa neho vládnucich približne štyristo rokov mená neuvádza. Jeho nástupcom sa stal jeho syn Alyattes I..

Kategória:Úmrtia v 8. storočí pred Kr.
Kategória:Králi Lýdie
Mužská štvorhra na Medibank International 2009

**Medibank International 2009** sa hrala ako súčasť Medibank International 2009 od 11. januára do 17. januára. Víťazmi sa stali súrodenci Bob a Mike Bryanovci, ktorý vo finále zdolali najvyššie nasadený pár Daniel Nestor, Nenad Zimonjić.

## Nasadenie

## Odmeny a body do rebríčka

## Výsledky

## Externé odkazy
* Pavúk štvorhry 

Kategória:Medibank International 2009
Kurva

**Kurva** môže byť:
* v minulosti (od 15. storočia) jedno z&nbsp;označení prostitútky, pozri pod prostitúcia
* druh fašiangovej masky, pozri kurva (maska)
* vulgarizmus:
** prostitútka, pozri pod prostitúcia
** pobehlica, nemravná žena; záletná žena, pozri pod promiskuita
** naničhodník, podliak
** v&nbsp;slangu:
*** zahrešenie
*** ako odpoveď na otázku: (samozrejme, že) áno
*** veľmi, značne
*** majúci istú vlastnosť do vysokej miery, veľmi dobrý, veľmi zlý, veľmi intenzívny a&nbsp;pod.
*** odporný, hnusný, zlý
* nárečovo: druh ruže alebo fazule
* slovenský názov dvoch vrchov a majera v Maďarsku

## Pozri aj
* chuj
* kokot
* piča

## Poznámky


## Referencie
Morský koník

**Morský koník** môže byť:
*slovenský názov niektorých rodov z čeľade ihlovité, napr. Hippocampus, Phyllopteryx; synonymum: koník, pozri pod ihlovité
*nepresne: koník morský (Hippocampus hippocampus)
Lasse Kjus

**Lasse Kjus** (* 14. január 1971, Siggerud, Nórsko) je bývalý nórsky lyžiar. Svoje prvé preteky vo Svetovom pohári vyhral 16. januára 1994. Lasse Kjus bol všestranným lyžiarom, a okrem slalomu vyhral vo všetkých disciplínach Svetového pohára. Celkovo štartoval v 348 pretekoch Svetového pohára, z ktorých 18 vyhral a 60x skončil na pódiu.

## Externé odkazy
*
*

Kategória:Nórski alpskí lyžiari
Kategória:Nórski olympijskí víťazi
Kategória:Nórski strieborní olympijskí medailisti
Kategória:Nórski bronzoví olympijskí medailisti
Kategória:Majstri sveta v alpskom lyžovaní
Patrick Staudacher

**Patrick Staudacher** (* 29. apríl 1980, Sterzing, Taliansko) je taliansky lyžiar. Najväčší úspech dosiahol na MS 2007 v zjazdovom lyžovaní vo švédskom Åre, kde senzačne vyhral superobrovský slalom.

## Umiestnenie vo Svetovom pohári

## Referencie


## Externé odkazy
* 
* 

Kategória:Talianski alpskí lyžiari
Kategória:Majstri sveta v alpskom lyžovaní
Mucinózny cystadenokarcinóm vaječníkov

**Mucinózny** alebo **hlienotvorný cystadenokarcinóm vaječníkov** je zhubný nádor ženských pohlavných žliaz. Postihuje ženy najmä v čase alebo po menopauze; vyššiemu riziku vzniku sú vystavené ženy, ktoré nikdy nerodili, staršie rodičky, ženy s neskorým prechodom do menopauzy a včasným menarché, s rodinným výskytom zhubných nádorov endometria, prsníka alebo hrubého čreva. Jeho zhubnosť a úmrtnosť naň je vysoká.

K najčastejším príznakom patrí zväčšovanie brucha, bolesti v oblasti panvy, anémia a kachexia. Typickým laboratórnym nálezom je vysoká hodnota onkomarkeru CA-125.

Tento typ nádora sa najčastejšie šíri priamym prerastaním do okolia alebo rozsevom po pobrušnici, dochádza však pomerne často i k šíreniu lymfatickými cestami (panvové a retroperitoneálne lymfatické uzliny) alebo hematogénne (pečeň a pľúca).

Metódou prvej voľby pre určenie rozsahu, účinnosti liečby a recidívy ochorenia je CT. To zobrazí solídno-cystickú nádorovú masu vyrastajúcu z oblasti adnex alebo vaječníkov. Cysty sú obyčajne nepravidelné, početné, s hrubými septami a solídnou zložkou, ktorá sa po podaní kontrastnej látky nehomogénne sýti. Priame prerastanie do okolitých orgánov je časté, rovnako ako nález ascitu, ktorý je zväčša následkom prítomnosti metastáz na pobrušnici (v čase diagnózy až u 70&nbsp;% prípadov), aj keď ony samotné nemusia byť viditeľné.

Pri sonografickom vyšetrení sa zobrazí multilokulárna cysticko-solídna masa vyrastajúca z oblasti adnex. Cystické časti nádora majú rôznu echogenitu v závislosti od jeho zloženia (tekutina, hlien - mucín, krv).

## Zdroj
* AuntMinnie.com
* 
* 

Kategória:Nádory vaječníkov
Kategória:Rádiológia ženského pohlavného systému
Stephan Eberharter

**Stephan Eberharter** (* 24. marec 1969, Brixlegg, Rakúsko) je bývalý rakúsky lyžiar. Svoje prvé preteky vo Svetovom pohári vyhral 14. marca 1998. Špecializoval sa na kĺzavé disciplíny, zjazd a super-G. Celkovo štartoval v 230 pretekoch Svetového pohára, z ktorých 29 vyhral a 75x skončil na pódiu.

## Víťazstvá v Svetovom pohári

## Externé odkazy
*
*
* Oficiálne stránky 

Kategória:Rakúski alpskí lyžiari
Kategória:Rakúski olympijskí víťazi
Kategória:Rakúski strieborní olympijskí medailisti
Kategória:Rakúski bronzoví olympijskí medailisti
Kategória:Majstri sveta v alpskom lyžovaní
Kategória:Osobnosti z okresu Kufstein
Sexbiznis

**Sexbiznis** je podnikanie (nezákonné aj legálne), pri ktorom sa zarába prostredníctvom sexu, napríklad pornografickými obrazmi, filmom, v sexshopoch, v pornoštúdiách, typických baroch, kluboch, verejných domoch, na telefonických linkách a internete.

## Referencie

## Pozri aj
* Prostitúcia
* Mužská prostitúcia
* Prezervatív

Kategória:Sex
Kategória:Prostitúcia
Heineken Open 2009

**[[Heineken Open]] [[2009]]** sa konal v dňoch 11. - 17. januára v&nbsp;novozélandskom Aucklanda na otvorených kurtoch s tvrdým povrchom. Rozpočet turnaja je 450&nbsp;000 USD. Slovenský tenisový reprezentant Dominik Hrbatý, dvojnásobný víťaz tohto turnaja, dostal od usporiadateľov divokú kartu. S prvom kole však prehral s minuloročným víťazom Philippom Kohlschreiberom. Titul v dvojhre získal najvyššie nasadený Juan Martín del Potro, ktorý vo finále porazil Sama Querreyho. Titul v štvorhre takisto získal najvyššie nasadený pár Martin Damm a Robert Lindstedt, ktorý si vo finále poradil s nasadeným párom č. 2 Scott Lipsky, Leander Paes.

## Víťazi
### Dvojhra mužov

** [[Juan Martín del Potro]]** vs.  Sam Querrey 6:4, 6:4

### Štvorhra mužov

** [[Martin Damm]] /  [[Robert Lindstedt]]** vs.  Scott Lipsky /  Leander Paes 7:5, 6:4

## Externé odkazy
* Oficiálna stránka
Nokia 6220 classic

**Nokia 6220 classic** je smartphone s operačným systémom Symbian (nespájať s modelom Nokia 6220, čo je zastaraný mobilný telefón od Nokie).

Je novším modelom Nokie 6120 classic ale tento model je funkciovo omnoho bohatší. Je typický oblými tvarmi. Nevýhodou je konštrukcia z plastov a pri silnejšiom stlačení počuť nepríjemné zvuky. Ako prvé si všimnete 5,0 megapixelový fotoaparát s xenónovym bleskom.

## Funkcie
* HSDPA-3.6M/384k / WCDMA-900/2100 / DTM EGPRS-850/900/1800/1900 triedy 11A/32B
* GPS navigácia s Assisted GPS
* Symbian OS 9.3 s rozhraním S60 3rd Edition.
* Druhá predná kamera pre videohovory (CIF+ rozlíšenie).
*  konektor pre dodávané slúchadlá.
* Micro USB konektor.
* Bluetooth vrzia 2.0 s profilom A2DP.
* MicroSD SDHC slot.
* Stereo FM rádio s podporou Visual Radio a RDS.
* Prehrávač hudby podporuje formáty MP3, M4A, eAAC+, RealAudio 7,8,10, and WMA.
* 5,0 megapixelový fotoaparát s Automatickým zaostrovaním, objektívom Carl Zeiss a xenónovým bleskom.
* Nahrávanie videa VGA 640×480, 30 fps.
* Podporuje video formáty H.264/MPEG-4 AVC, H.263, RealVideo 7,8,9/10.
* Java MIDP 2.1

## Referencie

## Iné projekty

## Externé odkazy
* Nokia Device Details 
* Video recenzia Nokie 6220 Classic 

Kategória:Mobilné telefóny Nokia
Kategória:GPS navigačné prístroje
Daniel Tammet

**Daniel Paul Tammet** (* 31. január 1979, Londýn, Spojené kráľovstvo) je britský spisovateľ a autistický savant s mimoriadnym nadaním na matematiku a cudzie jazyky. Narodil sa ako prvé z deviatich detí rodičov pracujúcej triedy v Londýne. Vo svojich memoároch, *Born on a Blue Day: Inside the Extraordinary Mind of an Autistic Savant* (Narodený v modrú stredu: Vo výnimočnej mysli autistického génia), hovorí ako epilepsia, synestézia a Aspergerov syndróm hlboko ovplyvnili jeho detstvo.

## Číslo pí
Tammet je držiteľom Európskeho rekordu v zapamätaní si Ludolfovho čísla (\pi\,\!) a jeho opätovnej reprodukcii. Akcia sa uskutočnila 14. marca 2004, t. j. v Deň pí, v Múzeu histórie vedy v Oxforde.  Tammet počas piatich hodín a deviatich minút odrecitoval číslo \pi\,\! na 22 514 desatinných miest. Sponzorské príspevky vyzbierané počas akcie boli venované National Society for Epilepsy (NSE). 

## Jazyky
Tammet údajne v súčasnej dobe ovláda minimálne jedenásť jazykov: angličtinu, francúzštinu, fínčinu, nemčinu, španielčinu, litovčinu, rumunčinu, estónčinu, waleštinu a esperanto. Jedenásty jazyk, islandčinu, sa naučil za 7 dní, po ktorých vystúpil v tamojšej televízii a bavil sa s moderátormi o podstate jeho schopností, autizme a ďalších témach.

## Slovenské preklady
TAMMET Daniel. *Narodený v modrú stredu: Vo výnimočnej mysli autistického génia*, Žilina : Absynt, 2020. ISBN 978-80-8203-175-4.

TAMMET Daniel. *Deväť myslí: Krása v rozmanitosti autistického spektra,* Žilina : Absynt, 2025. ISBN 978-80-8203-574-5

## Dielo
* *Embracing the Wide Sky*&nbsp; (2009) 
* *Thinking in Numbers*&nbsp; (2012)
* *Mishenka*&nbsp; (2016) - román napísaný vo francúzštine
* *Every Word is a Bird We Teach to Sing*&nbsp; (2017)
* *Portraits*&nbsp; (2018) - poézia 
* *Fragments de paradis*&nbsp; (2020) - napísané vo francúzštine
* *How to be Normal*&nbsp; (2020)

## Referencie

## Iné projekty

## Externé odkazy
* Oficiálne stránky
* Brainman program  z *The Science Channel*
* reportáž o Danielovi Tammetovi
* rozhovor s Danielom Tammetom v rádiu NPR dňa 15.1.2007
* rozhovor s Danielom Tammetom dňa 12.1.2009 

Kategória:Britskí spisovatelia
Kategória:Autisti
Kategória:Osobnosti z Londýna
Majster Theodorik

[right|thumb|230px|Majster Theodorik, ''Svätý Hieroným'', tabuľový obraz. Pôvodne umiestnený v Kaplnke sv. Kríža na hrade [Karlštejn, dnes v Národnej galérii v Prahe, pred r. 1367]]
**Majster Theodorik**, (tiež **Theodorich**, lat. *Theodoricus*), zv. *Zelo* (t. j. *Horlivec*), (* ? - † 1381), bol najvýznamnejším českým neskorogotickým reprezentatom doskovej maľby, dvorným maliarom rímskonemeckého cisára a českého kráľa Karola IV. Luxemburského (od r. 1359) a predstaveným pražského maliarskeho cechu (od roku 1365). Jeho činnosť je doložená do roku 1368.

## Život
O jeho osobe a živote nie je známe skoro nič, jeho umelecké výtvory sa však radia k špičkovým dielam druhej polovice 14. storočia. Až z roku 1365 je o ňom správa v mestskej knihe Hradčian, kde je označený ako cisársky dvorný maliar. V zmienenej knihe je uvedený ako cechmajster maliarskeho bratstva v Prahe. V tom čase vlastnil na pražských Hradčanoch dom. Celkom šesť písomných správ umožňuje sledovať jeho umeleckú činnosť do roku 1368.

O jeho vtedajšej činnosti je možno vyslovovať iba dohady. Do širšieho povedomia sa dostal najmä svojím vrcholným dielom - výzdobou Kaplnky sv. Kríža na hrade Karlštejn. S obdivuhodnou harmóniou s celkovou výzdobou a ideovým poňatím kaplnky, pôvodne zvanej Kaplnka Utrpenia Pána, tu vytvoril stotridsať doskových obrazov polopostáv svätcov, ktoré sú zoradené v troch pásoch nad sebou v súlade s trojstupňovou stavebnou koncepciou Karlštejna. Svätci predstavujúci mučeníkov, pápežov, biskupov, panny, bojovníkov, vládcov, pustovníkov a pod. tvoria akési nebeské Kristovo vojsko v chápaní feudálneho svetského poriadku. Pôsobivý realizmus v spodobnení tvárí a rúk svätcov vyvoláva ilúziu ich osobnej prítomnosti vo funkcii strážcov cisárskych klenotov a svätých relikvií. 

Svojou veľkolepou nádherou pripomína táto kaplnka ranokresťanské a byzantské interiéry, zdobené mozaikami a obkladmi z ušľachtilých leštených kameňov. Nepochybne mu boli vzorom interiéry v Benátkach, kde sa mal možnosť zoznámiť s byzantskými výtvarnými prvkami a princípmi. Charakteristickým znakom Theodorikovej maľby je prenesenie svätožiare a časti postáv na plochu rámu.

Popri galérii doskových obrazov je Majster Theodorik autorom či spoluautorom nástenných malieb v spomínanej kaplnke. Maľby zachytávajú biblické scény - Zvestovanie a Navštívenie Panny Márie, Klaňanie Troch kráľov, Kristus na návšteve v Šimonovom dome, Kristova návšteva u Marty a Márie, Lazarovo vzkriesenie.

Majster Theodorik bol najvýraznejším predstaviteľom monumentálneho realizmu, veľmi blízkeho nizozemskému výtvarnému poňatiu; čerpal však i z talianskeho, najmä Giottovho vyjadrenia figurálneho prejavu. 

Theodorikov štýl pôsobil s jeho školou až do konca šesťdesiatych rokov 14. storočia.

## Iné projekty

## Zdroje

* J. Spěváček, *Karel IV. Život a dílo (1316 – 1378)*, Svoboda, Praha 1979
* K. Stejskal, *Umenie na dvore Karola IV.*, Ikar, Bratislava, 2003  

Kategória:Českí maliari
Kategória:Gotickí maliari
Kategória:Úmrtia v 1381
Kategória:Dvorní maliari
HR 8799

**HR 8799** je hviezda vzdialená 129 svetelných rokov od Zeme v súhvezdí Pegasa a je 1,5-krát väčšia, než Slnko. 13. novembra 2008 boli objavené pri tejto hviezde 3 extrasolárne planéty, každá o hmotnosti 7 až 10-krát väčšej než Jupiter.

Kategória:Hviezdy s planétami
Kategória:Súhvezdie Pegas
The Cardigans

**The Cardigans** je švédska hudobná skupina založená v roku 1992 v Jönköpingu. Štýl ich hudby sa menil z albumu na album od žánru indie rock, cez pop 60. rokov až po rock. Debutový album s názvom Emmerdale vyšiel v roku 1994 a zaznamenal úspech doma a dokonca aj v Japonsku. Definitívny prielom znamenal album Life, ktorý vydali o rok neskôr. Ich najznámejšie hity sú „Erase/Rewind“, „My Favourite Game“ a „Lovefool“.

V januári 2008 vyšiel výberový album Best Of, na ktorom zhrnuli svoje 14 ročné pôsobenie. Album obsahuje 21 hitov (nijaké nové piesne) a existuje aj dvojdisková verzia s raritami a bonusmi.

## Členovia skupiny
* Nina Persson – spev
* Peter Svensson – gitara
* Magnus Sveningsson – basová gitara
* Lars-Olof Johansson – klávesy, gitara
* Bengt Lagerberg – bicie

## Diskografia
### Študiové albumy
* 1994 - *[[Emmerdale]]*
* 1995 - *[[Life]]*
* 1996 - *[[First Band on the Moon]]*
* 1998 - *[[Gran Turismo (album)|Gran Turismo]]*
* 2003 - *[[Long Gone Before Daylight]]*
* 2005 - *[[Super Extra Gravity]]*
* 2008 - *[[Best Of]]*

## Iné projekty

## Externé odkazy
* Oficiálná stránka 
* 

Kategória:Švédske hudobné skupiny
Karel Vágner

**Karel Vágner** (* 22. marec 1942, Praha) je český kontrabasista, basgitarista, textár, hudobný producent, skladateľ, spevák, kapelník a podnikateľ.

Karel Vágner patrí medzi zakladateľov vydavateľskej firmy Multisonic. Je majiteľom dvoch  nahrávacích štúdií a bývalý hoteliér. Z minulosti je známy najmä ako úspešný kapelník. Spolupracoval napríklad s českou speváčkou Hanou Zagorovou, so speváckou dvojicou Stanislavom Hložkom a Petrom Kotvaldom alebo s gitaristom Lubomírom Brabcom. V minulosti tiež krátko pôsobil v známej českej country kapele Greenhorns. 

## Známe piesne
* „Hej mistře basů“ s Hanou Zagorovou
* „Abilene“ so skupinou Greenhorns
* „Blizzard" se skupinou Greenhorns

### Známe piesne - autor hudby
* „Holky z naší školky“
* „Usnul nám,spí“ 
* „Evropo, Evropo...“ (záverečná pieseň filmovej trilógie Slunce, seno..., spev - Karel Černoch, autor textu:?)

## Hudobné skladby (výber)
* 1980 Než zapadne - (hudba:Karel Vágner a Peter Hanzely)
* 1981 Neztrať úsměv - (hudba:Karel Vágner a Peter Hanzely)

## Diskografia
*Okrem albumov na ktorých je uvedený ako autor hudby mu vyšli aj tieto albumy:
* 1983 *Duhová víla - Přátelská setkání 3, Karel Vágner se svým orchestrem* - Supraphon, LP
* 1985 *In The New Mood, VOX - Karel Vagner Group* - Supraphon/Artia, LP
* 1987 *SingingThatHappySong, VOX - Karel Vagner Group* - Supraphon/Artia, LP
* 1988 *Dny jdou* - Supraphon, LP
* 1989 *Jambo Karla Vágnera* -  Supraphon, LP
* 1988 *Transformations - [[Lubomír Brabec]] a Karel Vágner* - Supraphon, LP
* 1990 *Transformations 2 - [[Lubomír Brabec]] a Karel Vágner* - Supraphon
* 1993 *Christmas Transformations - [[Lubomír Brabec]] a Karel Vágner* - Multisonic, CD
* 1997 *V pohodě* - Multisonic, CD
* 2007 *My jsme kluci vočkovaný Olšanem - [[Jan Vyčítal]] & Karel Vágner* - Multisonic, CD
* 2008 *65 + 65 = 130 - [[Jan Vyčítal]] & Karel Vágner* - Multisonic, DVD

## Literatúra
* Přemysl Veverka: *Karel Vágner-nejen mistr basů*, Multisonic (ISBN	80-900212-0-4), Moraviapress (ISBN 80-86181-26-X) v roku 1999,

## Zdroj

## Externé odkazy
* Životopis.osobnosti.cz
* České filmové nebe - cfn.cz 
* Filmová databáze - fdb.cz

Kategória:Českí kontrabasisti
Kategória:Českí basgitaristi
Kategória:Českí hudobní skladatelia
Kategória:Českí podnikatelia
Michal Shejbal

**Michal Shejbal** (* 23. január 1985, Košice) je bývalý slovenský hádzanársky reprezentant, ktorý hrával na poste brankára. Krátko pred koncom roka 2008 s ním jeho vtedajší zamestnávateľ, nemecký klub TUSEM Essen, rozviazal zmluvu. Od roku 2021 hral za HK Košice. Jeho otec Jiří hrával tiež hádzanú a bol reprezentačným brankárom Česko-Slovenska.

Prvý reprezentačný zápas odohral proti Švajčiarsku v roku 2007. Bol v nominácii aj pre Majstrovstvá Európy 2008 a takisto aj v slovenskom tíme pre Majstrovstvá sveta 2009.

## Referencie

## Externé odkazy
* Profil Michala Shejbala na stránke Európskej hádzanárskej federácie 

Kategória:Osobnosti z Košíc
Kategória:Slovenskí hádzanári
Kategória:Hráči Majstrovstiev Európy v hádzanej mužov
Kategória:Hráči Majstrovstiev sveta v hádzanej mužov 2009
Východný Mengusovský štít

**Východný Mengusovský štít** () je pohraničný štít v hlavnom hrebeni Vysokých Tatier. Je najľahšie dostupný z troch Mengusovských štítov, vedie naň niekoľko ciest nízkej obťažnosti – len v sprievode horského vodcu. Je to štvrtý najvyšší štít v Poľsku.

Horolezecky sa využívajú obe steny: severná – poľská aj juhozápadná – slovenská. Poľský názov štítu pochádza od Čierneho plesa. Uvádzaný prvý výstup je len prvý presne zaznamenaný výstup, poľskí horskí vodcovia chodili na štít už v druhej polovici 19. storočia. Jeden prvovýstup z našej strany vznikol pri pátraní Horskej služby po nezvestných v r. 1966.

## Topografia
Najvýchodnejší z Mengusovských štítov delí od Hincovej veže *Východné Mengusovské sedlo*, od Prostredného Mengusovského štítu *Mengusovské sedlo* – dostupné po značke z Poľska (kedysi aj z našej strany). V spodnej časti jeho severnej steny sa nachádza vysunutá Kazalnica Mengusovská, významný horolezecký pojem. V juhozápadnom hrebeni, kúsok nad *Mengusovským sedlom* sa týči vežička nazývaná *Chlapík*, odtiaľ poľský názov sedla *Mięguszowiecka Przełęcz pod Chłopkiem*.

## Galéria

Obrázok: Mięguszowiecki Szczyt Pośredni.jpg |Zľava Východný, Prostredný a Veľký Mengusovský štít.
Obrázok: Mięguszowiecki Szczyt Czarny.jpg|Východný a Prostredný Mengusovský štít zo severu.
Obrázok: Mieguszowieckie szczyty opis.jpg|Mengusáky popísané po poľsky, Čubrina a Mnich.
Obrázok: Cubrina and Velky Mengusovsky stit and Hincova veza.jpg|Zľava Čubrina, Veľký, Prostredný a Východný Mengusovský štít, Hincova veža.


## Referencie
* A. Puškáš, *Vysoké Tatry – horolezecký sprievodca, monografia, VII. diel*, Šport 1981.

## Iné projekty

## Externé odkazy
* Na Summitpost.org
* Popis podľa Andrášiho
* Popis a nákresy túr
* Skialpiniznus 

Kategória:Dvojtisícovky na Slovensku
Kategória:Vrchy Vysokých Tatier
Kategória:Vrchy v Poľsku
Ján Dudáš

Doc. Ing. **Ján Dudáš**, DrSc. (* 15. január 1946, Veličná) je vysokoškolský pedagóg na Technickej univerzite v Košiciach a biografista. Založil Občianske združenie *Oravapis* na zachovanie kultúrnych hodnôt.

## Dielo
* 2002 - *Literárno-kultúrny cestopis Oravy 2*
* 2008 - *Oravci vo vede a technike*
* 2011 - *Absurdity vysokých škôl a inteligencie na Slovensku: Z vývoja európskych vysokých škôl, vedy a inteligencie.*
* 2017 - *Lexikón menej známych a mätúcich sekulárnych a náboženských pojmov*
* 2019 - *Slovník aktuálnych pojmov a výrokov - Fakty absentujúce v učebniciach a v hlavnopr(ú)dových médiách*

## Popieranie holokaustu

Dudáš je trestne stíhaný vo veci „zločinu výroby extrémistického materiálu, zločinu rozširovania extrémistického materiálu a prečinu popierania a schvaľovania holokaustu“. Dudáš napísal otvorený list riaditeľovi Múzea holokaustu v Seredi, v ktorom sa vyjadril, že „*pojem holokaust v Seredi je mytológia v rozpore so skutočnosťou*“ a „*skutočné utrpenie židov i nežidov reprezentuje vedecké dielo Germara Rudolfa, Prednášky o holokauste*“. Germar Rudolf je nemecký chemik, odsúdený popierač holokaustu. 15. marca 2007 ho Mannheimský súd odsúdil na dva a pol roka za podnecovanie k nenávisti, znevažovanie mŕtvych a ohováranie. *>Prednášky o holokauste* mu skonfiškovali a zničili. Taktiež prišiel o 21 000 € - zisk z predaja tejto knihy.

## Referencie

## Externé odkazy
* http://people.tuke.sk/jan.dudas 

Kategória:Slovenskí vysokoškolskí pedagógovia
Kategória:Vyučujúci na Technickej univerzite v Košiciach
Kategória:Konšpirační teoretici
Kategória:Osobnosti z Veličnej
Žaluď (pohlavný úd)

**Žaluď** (lat. *glans*) je koncová časť pohlavného údu. 

Chráni ho kožný záhyb nazývaný predkožka (*preputium*). Pri zväčšovaní pohlavného údu počas erekcie sa predkožka zvlieka dozadu, aby bol žaluď vystavený dráždeniu, ktoré nakoniec môže viesť k orgazmu. Pokožka na žaludi a predkožke produkuje mazovú substanciu nazývanú smegma, ktorá pôsobí ako mazadlo a uľahčuje pohyb predkožky cez žaluď. Smegma sa musí pravidelne odstraňovať umývaním, pretože sa môže nahromadiť a vytvoriť nečistotu, ktorá môže spôsobiť bolesť alebo zápal predkožky (balanitídu). Opakovaná alebo dlho trvajúca balanitída je niekedy dôvodom k obriezke (cirkumicízii), ktorá býva niekedy súčasťou spoločenských alebo náboženských zvykov.

Kategória:Anatómia
Markus Wasmeier

**Markus Wasmeier** (* 9. september 1963, Schliersee, Nemecko) je bývalý nemecký lyžiar. Špecializoval sa najmä na kĺzavé disciplíny, zjazd a super-G. Celkovo štartoval v 154 pretekoch Svetového pohára, z ktorých 9 vyhral a 30x skončil na pódiu.

## Externé odkazy
*
*
* Oficiálne stránky 

Kategória:Nemeckí alpskí lyžiari
Kategória:Nemeckí olympijskí víťazi
Kategória:Majstri sveta v alpskom lyžovaní
Luna 5

**Luna 5** bola druhá sovietska sonda „druhej generácie“ z programu Luna, ktorá mala mäkko pristáť na povrchu Mesiaca. 

## Popis sondy
Oproti sondám prvej generácie (Luna 1 – 3) bol tento E typ vybavený systémami na korekciu a zníženie rýchlosti letu. Sonda bola trojosovo stabilizovaná, jej hlavnou časťou bola guľová nádrž s okysličovadlom, na ktorej bola palivová nádrž. Sonda mala namontované puzdro s nafukovacím ochranným krytom a raketový motor. Aj túto sondu vyrobilo konštrukčné stredisko OKB-1, dnešné RKK Energija. 

## Priebeh letu
### Po štarte
Oproti predchádzajúcej Lune 4 letela o dva roky neskôr, iba mesiac po neúspešnom štarte s predchádzajúcim exemplárom rakety aj sondy. Štart nosnej rakety Molnija-M so sondou sa uskutočnil ráno 9. mája 1965 z kozmodrómu Bajkonur. Najprv bola vynesená na nízku obežnú dráhu (tiež uvádzanú ako parkovaciu) Zeme, potom pokračovala ďalej.

### Záverečná fáza
Večer druhého dňa letu vo vzdialenosti  od Zeme bola uskutočnená korekcia letu. Dňa 12. mája 1965 sonda tvrdo dopadla v južnej časti Mora oblakov (Mare Nubium), bez splnenie cieľa a odoslania fotografií. Nefungoval brzdiaci raketový motor.

## Externé odkazy
* Sonda v encyklopédii Space 40 (po česky)

Kategória:Program Luna
Kategória:Mesačné sondy
Kategória:Neúspešné sondy
Kategória:Kozmonautika v 1965
ARPANET

náhľad|Mapa ARPANETU z roku 1974

**Advanced Research Projects Agency Network** (**ARPANET**) bola počítačová sieť, predchodca dnešného Internetu, ktorú vytvorila výskumná agentúra ARPA (dnes DARPA) v roku 1969 s cieľom prepojiť počítače bez centrálneho bodu, tak aby mohli výskumníci efektívnejšie spolupracovať. Bola to prvá funkčná sieť na princípe prepínania paketov.

Agentúra ARPA (Advanced Research Project Agency), patriaca pod United States Department of Defense mala za cieľ urýchliť technologický vývoj v Spojených štátoch. 29. októbra 1969 sa uskutočnil prvý prenos medzi dvoma IMP uzlami cez prenajatú telefónnu sieť. V decembri 1969 už existovali štyri uzly. V operačnom stave bola sieť až v roku 1975, keď sa sieť otvorila aj pre ostatných používateľov.

Sieť ARPANET ako prvá implementovala v roku 1983 balík internetových protokolov (TCP/IP), ktorý je dnes základom internetu.

Z prevádzky bola sieť vyradená 28. februára 1990.

## Referencie

## Iné projekty

Kategória:Počítačové siete
Kategória:Dejiny internetu
Arkona (Nemecko)

thumb|Mys Arkona v súčasnosti.
thumb|Socha Svantovíta dnes.
**Arkona** je archeologická lokalita na ostrove Rujana v severnom Nemecku. Bola posvätným miestom slovanského kmeňa Ránov, ktorí tu vybudovali svätyňu boha Svantovíta a postupne celé chrámové mesto, ktoré malo nadkmeňový charakter. Vznikla najneskôr na prelome 8. a 9. storočia.

## Kult
Svantovít mal u Ránov dôležité postavenie a podľa slov nemeckého historika Helmolda bol pre tento kmeň dokonca dôležitejší ako Perún. Kňaz jeho svätyne požíval väčšiu úctu ako slovanské kniežatá a rozhodovalo sa tu o zásadných veciach ako o vojne a mieri, prinášali sa obete za úrodu a veštilo sa. Nedá sa však hovoriť o teokracii vzhľadom na osobitné miesto svetskej moci v Bergene. Kňazi mali rozhodujúci vplyv iba pri niektorých rozhodnutiach. Najvyšší kňaz mal k dispozícií vlastnú družinu 300 jazdcov. Svantovítovi bola obetovaná vojnová korisť, prichádazli sem obetovať dary kniežatá zo všetkých slovanských zemí. Boh tu mal vlastného bieleho koňa, na ktorom smel jazdiť iba najvyšší kňaz a v noci vraj na ňom jazdil sám Svantovít. Tento kôň sa používal aj pri veštení tak, že prekračoval kopije. Saxo Grammaticus popisuje Arkonu ako veľmi pekný chrám stojaci v strede akropoly, ktorý sa teší obľube nielen pre okázalé bohoslužby, ale i pre sochu boha, ktorá je vo vnútri.

## Zánik
19. mája 1168 bola Arkona obsadená dánskym kráľom Valdemarom, ktorý nechal sochu Svantovíta rozrezať a spáliť. Slovanov potom prinútil dať sa pokrstiť.

Chrámový okrsok sa aj s časťou mysu neskôr zrútil do mora a nebolo možné ho celkom archeologicky preskúmať. Na základe písomných prameňov a porovnávania s inými svätyňami vzniklo niekoľko verzií rekonštrukcie Arkony. Bolo však objavené veľké množstvo kostí, ktoré boli obetované, medzi nimi aj ľudské.

## Referencie

Kategória:Archeologické lokality v Nemecku
Bukasový masív

**Bukasový masív** je slovenská hudobná skupina, založená v roku 1984. Skupina pochádza z Modry a je charakteristická hudobnou tvorbou v osobitom dialekte.

## Známe piesne
* „U zubára“
* „Až nám Rusi zavrú ropu“ – z roku 1990
* „Lítam s táčkama“
* „Juanita Bananna“
* "Linka z Pezinka

## Zakladajúci členovia
* Imrich Dugovič
* Andrej Pavlík 
* Dušan Hubek 

## Súčasní členovia
* Imrich Dugovič – slide gitara, ac. gitara, sólový spev , autor textov
* Peter Dávidek – el. basa, zbor
* Rasťo Rigo – sólová el. gitara, zbor
* Milan Šimkovič – bicie nástroje, zbor

## Bývalí členovia
* Gabika Ozaniaková-Grausová - spev
* Táňa Šimonovičová-Durgalová - husle
* Milan Fleishacker - mandolína
* Peter-Dolfy Krištofík - kontrabas
* Andrej Pavlík - gitara a sólový spev 
* Jano Ponka Duban - gitara
* Stanislav  Jurikovič - bicie
* Róbert Neuzser - gitara
* Vilo Petrakovič - bicie
* Palo – Lajko Ochaba - bendžo, sólový spev, texty
* Miloš Bartoš - zvuk 
* Dušan Hubek - gitara 
* Miro Kern - klavesy
* Jindro Kratochvíl - zvuk 
* Juraj Halabala - bicie
* Juraj Ščibráni - bicie
* Erik Siegel - bicie
* Jaroslav Ozaniak - kontrabas, basgitara
* Pavol Čaputa - bicie
* Pavol Moravčík - doprovodná gitara, trúbka
*Miroslav Malinovský - gitara
*Brano Dugovič - basa, klarinet
*Milan Konfráter - gitara

## Diskografia
* 1990 *[[Nuda pláž (album)|Nuda pláž]]* – Opus, LP
* 1991 *[[Black and White (album Bukasový masív)|Black and White]]* – Opus
* 1992 *[[$lovensko]]* – Škvrna Records (reedícia v roku 2006 – Závodsky)
* 1993 *[[Juanita Banana]]* – Škvrna Records (reedícia v roku 2006 – Závodsky)
* 1995 *[[Modra (album Bukasový masív)|Modra]]* – Škvrna Records (reedícia v roku 2006 – Závodsky)
* 1998 *[[Nič nám neni svaté]]* – Underground DUGO studio
* 2000 *[[Ventil kvality]]* – Závodsky
* 2024 BM40 - Závodský

### Iné
* 2007 *3. narodeniny VLAKY.NET* - VLAKY.NET, DVD (hudba vo filmu) 

## Referencie

## Externé odkazy
* Oficiálna webstránka
* Stránky na facebook-u
* Časopis CFT,Country folk trampská hudba - cft.sk Dvoj-DVD 3. narodeniny VLAKY.NET 

Kategória:Slovenské hudobné skupiny
Kategória:Hudobné skupiny z 1984
TEDOM L12

**TEDOM L 12** je model českého, čiastočne nízkopodlažného autobusu, ktorý od roku 2007 vyrába třebíčska spoločnosť TEDOM. TEDOM L12 je predovšetkým linkový autobus, ktorý nemusí byť 100% nízkopodlažný a tak využíva tzv. low entry koncepcie (nízkopodlažný je priestor od predných ku stredným dverám vrátane).

## Konštrukcia

Konstrukčne je TEDOM L 12 odvodený od plne nízkopodlažného mestského modelu TEDOM C 12. S ním sa prakticky zhoduje predná, nízkopodlažná časť (340 mm nad vozovkou) autobusu po druhé dvere, umiestnené približne uprostred dĺžky vozidla. Zadná časť vozidla je prístupná po dvoch schodoch. TEDOM L12 je linkový dvojnápravový autobus so samonosnou karosériou. Rám karosérie je zvarený z tenkostenných uzavrených profilov z nerezovej oceli. Opláštenie je vytvorené z hliníkových plechov, čelá vozidla a strecha sú vyrobené zo sklolaminátu. Interiér je tepelne izolovaný rohožou s hliníkovou fóliou. Tvrdené okenné sklá sú do karosérie vlepené. Pre vstup a výstup cestujúcích slúžia dvoje dvojkrídlové, elektropneumaticky ovládané dvere na pravej bočnici, pričom oboje ústia do nízkopodlažného priestoru. Motor a prevodovka sú umiestnené pod podlahou v zadnej, vysokopodlažnej časti autobusu. Tri plynové bomby (každá o objeme 320 l) pre CNG sú umiestnené na streche v prednej časti voza. V ponuke výrobcu je i dieselová verzia s označením C 12 D, jej výroba sa však v najbližšej dobe neplánuje.

## Výroba a prevádzka

Prvé dva autobusy typu L 12 boli vyrobené v roku 2007, jeden z nich bol prvýkrát predstavený na Autosalóne v Nitre na jeseň toho roku. Druhý prototyp, spolu so sériovým vozom z roku 2008 (bol vystavený na brnianskom Autotecu 2008), zakúpila spoločnosť Znojemská autobusová doprava PSOTA.

## Externé odkazy

* Informáce na stránkách výrobcu 
* Fotogaléria

Kategória:Autobusy TEDOM
Samoobslužná zóna (banka)

**Samoobslužná zóna** je priestor umiestnený v pobočke či expozitúre banky, v ktorom sa spravidla 24 hodín denne nachádza  viacero druhov automatov a iných samoobslužných zariadení na samoobslužné vybavenie (časti) potrieb bankových zákazníkov.

Na prístup do zóny je potrebná platná platobná karta. Samoobslužná zóna je klientom prístupná 24 hodín denne. V samoobslužných zónach sa nachádzajú spravidla zariadenia:
***bankomat kombinovaný s nočným trezorom** – umožňuje vklady a výbery v hotovosti
***bankomat so zmenárenským modulom kombinovaný s depozitom** – umožňuje vklady, zmenárenské operácie, informácie o zostatkoch na účtoch
***transakčný terminál** – umožňuje vykonávať platobné príkazy, povolenie na inkaso, prevodné príkazy na účty v ľubovoľných bankách, informácie o obratoch na účte klienta za ľubovoľné časové obdobie, výpisy za ľubovoľné obdobie
***informačný terminál** – pomocou ktorého je možné získať údaje o svojom účte
***autosafe** – predstavuje automatickú bezpečnostnú schránku

Kategória:Bankovníctvo
Agrón

**Agrón** (starogr. *Άγρων* – *Agrón*) bol mýtický kráľ Lýdie, vládol približne v roku 1221-? pred Kr. (Herodotos) Bol prvým kráľom dynastie Herakleovcov.

Historický doklad o jeho existencii nemáme. O legendárnom zakladateľovi dynastie Herakleovcov písali v antickom Grécku medzi inými Strabón, Diodóros Sicílsky, Apollodóros z Atén, Pausanias. Ich verzie sa často navzájom odlišujú. Najčastejšie však uvádzajú Agróna ako potomka Herakla a Omfalé.

Ako prvého kráľa dynastie Herakleovcov ho uvádza Herodotos vo svojich *Dejinách* (1,7) Herodotos píše, že   *Prvý kráľ tejto dynastie bol Agrón syn Nyna, Nynos bol synom Bela a Belos synom Alkaeusa. Kandaules syn Myrsa bol posledný. Krali, ktorí vládli pred Agrónom boli potomkami Lyda syna Atya od ktorého ľudia v krajine nazývanej Maionia dostali názov Lýdi.*

Podľa Herodota sú Herakleovci potomkami Herkula a otrokyne Omfaly a od Agróna po Kandaula v priamej línii z otca na syna vládlo dvadsaťdva kráľov po dobu 505 rokov. Následník kráľa Agróna je neznámy, pretože mená ďalším sedemnástim kráľom neuvádza.

Kategória:Králi Lýdie
Kategória:Postavy gréckej mytológie
Denise Karbonová

**Denise Karbonová** (* 16. august 1980, Brixen, Taliansko) je talianska lyžiarka. 

## Víťazstvá vo Svetovom pohári

## Umiestnenie vo Svetovom pohári

## Externé odkazy
* 
* 
* Oficiálne stránky  

Kategória:Talianski alpskí lyžiari
Andrej Petro

**Andrej Petro** (* 28. január 1986, Šaľa) je bývalý slovenský reprezentant v hádzanej, ktorý hráva na poste pivota. V súčasnosti je hráčom Slovenského klubu HKM Šaľa, v minulosti hrával aj za francúzsky klub US Ivry handball.

Reprezentoval Slovensko na Majstrovstvách Európy 2008., takisto je aj v slovenskom tíme pre Majstrovstvá sveta 2009.

## Referencie


Kategória:Slovenskí hádzanári
Kategória:Hráči Majstrovstiev Európy v hádzanej mužov
Kategória:Hráči Majstrovstiev sveta v hádzanej mužov 2009
Kategória:Osobnosti zo Šale
Bankomat

thumb|Bankomat
thumb|right|servisné práce prevádzané na bankomate
**Bankomat** je technické zariadenie určené na výdaj peňažnej hotovosti zákazníkov banky z ich bankového konta. Ako identifikačný prostriedok slúži platobná karta zákazníka a príslušný PIN kód, ktorý musí zákazník zadať pomocou klávesnice bankomatu. Bankomaty vydávajú len papierové bankovky.

Prvý peňažný bankomat (cash-machine alebo cashpoint v britskej angličtine, automated teller machine - ATM v americkej angličtine) sprevádzkovala Barclays Bank v roku 1967 v Londýne. Až do roku 1969 sa používali na výber hotovosti z bankomatov dierne štítky. Jack Gebhart prišiel v roku 1969 s myšlienkou použiť namiesto štítkov plastovú kartu s magnetickým prúžkom. Prvé bankomaty boli drahé, hlučné a pomalé. Namiesto obrazovky sa využívali otočné valce zobrazujúce pokyny pre používateľa bankomatu. Peniaze boli uložené v obálkach s určitými hodnotami.

## Bankomaty na Slovensku
Podľa špecializovanej prílohy týždenníka TREND mala na Slovensku k 31. júna 2011 najväčší počet bankomatov Slovenská sporiteľňa (720) a táto banka zároveň k rovnakému dňu dosiahla vo svojich bankomatoch najvyšší obrat (takmer 2 mld. EUR). Priemerný obrat na jeden bankomat pritom mala v prvom polroku 2011 najvyšší Všeobecná úverová banka . Celkovo bolo z bankomatov na Slovensku za rok 2010 vybratých viac ako 10,3 mld. EUR, počas prvého polroka 2011 to bolo vyše 5,2 mld. EUR .  

Zdroj: časopis TREND  

## Referencie

## Iné projekty

Kategória:Bankovníctvo
Reduta (Spišská Nová Ves)

**Reduta** v Spišskej Novej Vsi bola postavená v roku 1902 pre spoločnosť Imre Halmaiho Straussa. Architektom je Kálmán Gerster, ktorý riešil stavbu ako secesnú. Obsahovala okrem divadla aj hotel, koncertnú sálu a kaviareň. Súveký popis hovorí o&nbsp;bielej a zlatej výzdobe a o 235&nbsp;miestach na sedenie. V budove pôsobí profesionálna scéna Spišského divadla a ochotnícky súbor Hviezdoslav.
## Iné projekty

## Externé odkazy
* Oficiálna stránka Spišského divadla

Kategória:Stavby v Spišskej Novej Vsi
Kategória:Koncertné budovy a siene
Kategória:Architektúra z 1902
Jiří Vašíček

**Jiří Vašíček** (* 6. august 1933, Praha – † 13. november 2001, Praha) bol český spevák. 

Išlo o typického predstaviteľa stredného prúdu na konci 50. rokov a začiatku 60. rokov, ktorý prebiehal v znamení vrcholiaceho swingu (ako aj práve nastupujúceho rokenrolu) Jiří Vašíček bol známy, okrem iných piesní, aj svojimi piesňami venovanými mestu Praha, o ktorom spieval prakticky celý svoj život. Počas svojho života naspieval približne 400 piesní.

## Najznámejšie piesne
* Píseň o mušli (Zdeněk Marat/Zbyněk Vavřín)
* Tulipány z Amsterdamu (Ralf Arnie/Zdeněk Borovec)
* Řidičská (Francis Lemarque/Vladimír Merhaut)
* Země odkud přicházím (Gilbert Bécaud/Zdeněk Borovec)
* Tenkrát, tenkrát (Dalibor Basler/Vladimír Rohlena)
* Praha je zlatá loď (Ludvík Podéšť/Karel Šiktanc)
* Měsíčná řeka (Saša Grossmann/Miroslav Zikán)

## Diskografia
* *Malá černá kočička – [[Yvetta Simonová]] / Všechno jsem jí napsal – Jiří Vašíček* –  Supraphon, SP
* *Nedělní vláček – Josef Zíma, Písnička do kapsy – [[Vlasta Průchová]] a [[Milan Chladil]] / Blues pro malého chlapce – [[Vlasta Průchová]], Noční město – Jiří Vašíček* –  Supraphon, SP
* *Kánoe pro dva – [[Jana Petrů]] a [[Miroslav Šuba]], Kamarád oheň – Jiří Vašíček, Trosečnice – [[Jiří Bruder]] / Den se krátí – [[Rudolf Pellar]], Drnová chýše – [[Rudolf Pellar]]* – (Supraphon, SP)
* 1959 Teď a zítra napořád – Milan Chladil / Jiří Vašíček  – Supraphon Su 013014, SP
* *Černoušek a sníh – Miroslav Šuba/ Pohádková země – Jiří Vašíček – [[Supraphon]]*, SP
* *Rozmarné stvoření – [[Vlasta Pruchová]] / V ten den – Jiří Vašíček* – Supraphon 013346, SP
* 1966 Bezvadný večer – Eva Pilarová/ Adieu – Jiří Vašíček – Supraphon, SP
* 2003 * Píseň o mušli* – (edice Muzeum populární hudby), CD

### Kompilácie
* 1976 *30 let N.P. Supraphon* –  Supraphon 0131969, LP – 06. Tenkrát – Jiří Vašíček a Sbor Lubomíra Pánka
* 1992 *Hity 50. let 1* – Supraphon (EAN 099925166427), CD
* 1992 *Hity 50. let 2* – Supraphon (EAN 8596911169827), CD
* 2002 *Hvězdy nad Bromem* – FR centrum  FR 0046 – 2 EAN 8594046 745299 – Orchester Gustava Broma – 05. Mráz na rtech
* 2005 *Hallelujah time* – Gustav Brom – Supraphon – 12. Země odkud přicházím
* 2005 *Bílé vánoční album* – Levné knihy a FR centrum (EAN 8594046743981), CD – 12. Země odkud přicházím
* 2006 *Made in France* – Supraphon SU 5716 – 2, CD – 16. Země odkud přicházím (Pays d´ou je viens)
* 2008 *Orchestr Karla Vlacha a jeho hvězdy* – Readerd Digest, (EAN 8594041121517) (5CD) – cd1 – 15. Tulipány z Amsterdamu/cd2 – 07. V ten den, kdy vrátí se déšť

## Referencie

## Zdroj

## Externé odkaz
* Článok o Jiřím Vašíčkovi 
* Profilový CD disk 
* pozitivni-noviny.cz Článok – Dáša Cortésová: Jaký byl Jiří Vašíček
* Video: Jiří Vašíček – Tenkrát

Kategória:Českí speváci
Kategória:Osobnosti z Prahy
Tina Mazeová

**Tina Mazeová**, rodným menom **Klementina Mazeová** (* 2. máj 1983, Slovenj Gradec, Slovinsko) je bývalá slovinská lyžiarka.

## Víťazstvá vo Svetovom pohári

## Umiestnenie vo Svetovom pohári

## Referencie


## Externé odkazy
* 
* 
* Oficiálne stránky  

Kategória:Slovinskí alpskí lyžiari
Želechovice nad Dřevnicí

**Želechovice nad Dřevnicí** sú obec v Česku v okrese Zlín v Zlínskom kraji. 13. júna 2008 tu žilo 1957 obyvateľov.

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Obce okresu Zlín
Vítězslav Vávra

**Vítězslav Vávra** (* 16. máj 1953, Praha† 1. júl 2021) bol český spevák a bubeník. 

Populárny bol najmä v 80. rokoch, keď naspieval celý rad vtedajších hitov. Často bol označovaný ako "spievajúci bubeník", pretože spieval pri hre na bicie.

## Osobný život
Jeho bývalá manželka bola speváčka Věra Špinarová.

## Najväčšie hity
* „Citronová holka“
* „Dívka z heřmánkové návsi“
* „Dívka Gloria“
* „Už dávno se mi líbíš“
* „Dívky z diskoték“
* „Holky z gymplu“

Naspieval tiež sprievodnú pieseň k filmovej sérii *Jak svět přichází o básníky*.

## Diskografia
### Gramofónové albumy
* *Správné holky hlaste se/Noc je tvá* - SP
* *Už dávno se mi líbíš/Všechny holky* - SP
* *Letní host/Frajer* - SP
* *Pamětník/Tak přece zůstaň* - SP
* *Holky z gymplu/Jsem tvůj suvenýr* - SP
* 1980 *Dívka Gloria/Já chci s tvými ústy spát* - Vítězslav Vávra a Maximum P. Hanniga - Supraphon 1143 2335, SP
* 1981 *Vítězslav Vávra & Maximum Petra Hanniga* - Supraphon 1113 2947 H, LP
* 1981 *Město jako ponorka/Konec prázdnin - Maximum Vítězslav Vávra* - Supraphon 1143 2536, SP
* 1982 *Opuštěná/Dneska mi říkej lásko - Maximum Vítězslav Vávra* - Supraphon 1143 2594, SP
* 1983 *Stěhovák/S tím jsem nepočítal - Vítězslav Vávra a Maximum* - Supraphon 1143 2812, SP
* 1983 *Koncert bez plakátu* - Supraphon, LP (podtitul *Vítězslav Vávra a Maximum Petra Hanniga*)
* 1984 *Už jsem tvůj* - Supraphon, LP

### CD albumy
* 1994 *Konec prázdnin - The best of Vítězslav Vávra* - 
* 1999 *Dívkám z heřmánkových návsí* - Maximum, CD
* 1999 *Kluci z předměstí* - Maximum CD: EAN 8594039880037, MC: EAN: 8594039880044,  (podtitul *Vítězslav Vávra a skupina Maximum Petra Hanniga*)
* 2004 *Holky z gymplu, Nej...* - Supraphon EAN 0099925554828, CD 

### Kompilácie
* 1979 *Gong 6* - Panton 81130127, LP - strana B, 02. „Neutíkej lásko ze záběru“ - Zuzana Stirská a Vítězslav Vávra
* 2003 *Naše hity 5* - Supraphon, CD - 15. „Dívka Gloria“
* 2006 *Tv hity z tv serialů a filmů* - Universal Music EAN 602517127753, (2CD), cd2 - 16. „Jak svět přichází o básniky“
* 2007 *Hity z českých filmů a pohádek 1+2* - Popron Music EAN 8590442049099, (2CD), cd2 - 13. „Jak svět přichází o básniky“
* 2007 *Nejlepši výběr 80.let všech dob* - Universal Music (2CD) cd1 - 09. „Citronová holka“
* 2008 *Nej diskotéka všech dob* - Universal Music EAN 602517939721, (2CD), cd1 - 07. „Jak svět přichází o básniky“/cd2 - 08. „Citronová holka“

## Literatúra
* Vítězslav Vávra: *Jsem pamětník?*, BVD, 2007, ISBN 8090375464,

## Referencie

## Externé odkazy
* Hudební slovník 
* Rozhovor s Vítězslavem Vávrou na stránkách Tiscali.cz 
* Video: Hamleti a Vítězslav Vávra - Citronová holka

## Zdroj

Kategória:Českí popoví bubeníci
Kategória:Českí popoví speváci
Kategória:Osobnosti z Prahy
Televízna karta

right|thumb|TV karta WinTV

**Televízna karta** alebo **TV karta** je zariadenie umožňujúce sledovanie televízneho signálu na monitore počítača. Umiestnená je najčastejšie v slote PCI pre PC alebo PCMCIA pre notebooky, menej sa vyskytuje ako externé zariadenie, ktoré sa pripája do USB. Tieto zariadenia slúžia na príjem TV signálu, buď analógového alebo digitálneho DVB-T a DVB-S.

Často majú vstupy S-Video alebo kompozitné video.

Kategória:Vstupné zariadenia
Kategória:Televízna technika
Mužská dvojhra na Heineken Open 2009

**Mužská dvojhra na Heineken Open 2009** sa hrala ako súčasť Heineken Open 2009 od 11. januára do 17. januára. Titul získal najvyššie nasadený Juan Martín del Potro, ktorý vo finále porazil Sama Querreyho 6:4, 6:4. Bol to jeho piaty titul na okruhu ATP.

## Nasadenie

## Odmeny a body do rebríčka

## Výsledky
### Finále

### Horná polovica

### Dolná polovica

## Externé odkazy
* Pavúk dvojhry
* Pavúk kvalifikácie

Kategória:Heineken Open 2009
Nicole Giusová

**Nicole Giusová** (* 16. november 1980, Schlanders, Taliansko) je talianska lyžiarka. Špecializuje sa najmä na točivé disciplíny, slalom a obrovský slalom.

## Umiestnenie vo Svetovom pohári

## Externé odkazy
* 
* 
* Oficiálne stránky   

Kategória:Talianski alpskí lyžiari
Kathrin Hölzlová

**Kathrin Hölzlová** (* 18. júl 1984, Berchtesgaden, Nemecko) je nemecká lyžiarka. 

## Umiestnenie vo Svetovom pohári

## Externé odkazy
*
*
* Oficiálne stránky  

Kategória:Nemeckí alpskí lyžiari
Hilde Gergová

**Hilde Gergová** (* 19. október 1975, Lenggries, Nemecko) je bývalá nemecká lyžiarka. Svoje prvé preteky vo Svetovom pohári vyhrala 6. februára 1994. Celkovo vyhrala 20 pretekov Svetového pohára.

## Externé odkazy
*
*
* Oficiálne stránky 

Kategória:Nemeckí alpskí lyžiari
Andris Piebalgs

**Andris Piebalgs** (17. september 1957, Valmiera, Lotyšsko) je lotyšský politik, v minulosti člen Európskej komisie José Barrosa.

Vyštudoval univerzitu v Rige, vstúpil do komunistickej strany ZSSR a v 80. rokoch pracoval ako učiteľ.

Bol spoluzakladateľom liberálno-konzervatívnej strany „Cesta Litvy“ a po získaní nezávislosti krajiny od ZSSR sa v rokoch 1990 až 1993 stal ministrom školstva a následne ministrom financií (1994 až 1995). V rokoch 1995 až 2003 pôsobil ako veľvyslanec, najprv v Estónsku a neskôr pri Európskej únii.

V roku 2004 bol za Lotyšsko navrhnutý do Európskej komisie, kde pôsobí ako komisár zodpovedný za oblasť energetiky.

## Iné projekty

## Externé odkazy
* Oficiálna stránka na webe EK

Kategória:Lotyšskí politici
Kategória:Lotyšskí diplomati
Kategória:Lotyšskí pedagógovia
Kategória:Veľvyslanci Lotyšska v Estónsku
Kategória:Veľvyslanci Lotyšska pri Európskej únii
Kategória:Ministri financií Lotyšska
Kategória:Európski komisári z Lotyšska
Kategória:Európski komisári pre energetiku
Kategória:Nositelia Radu troch hviezd
Johannes Adolf Wislicenus

**Johannes Adolf Wislicenus** (* 24. jún 1835 – † 5. december 1902) bol nemecký chemik. Štúdium začal na Univerzite v Halle odbor chémia a matematika. Neskôr emigroval do USA, kde spolupracoval s chemikom Ebenom Horsfordom na Hardvarskej univerzite. V roku 1856 sa vrátil späť do Nemecka, kde bol do roku 1859 asistentom na Univerzite v Halle. V roku 1860 spromoval a usadil sa v Zürichu, kde do roku 1872 pracoval na miestnej univerzite v rôznych pracovných zaradeniach. Od roku 1872 bol profesorom na univerzite vo Würzburgu a od roku 1882 pracoval na univerzite v Lipsku ako nástupca Hermanna Kolkbeho.

Wislicenusove práce boli hlavne v oblasti organickej chémii. Je slávny hlavne pre svoje štúdie v oblasti stereochémie. Ako prvý použil termín geometrická izoméria na vysvetlenie fenoménu dvoch substancií, ktoré mali rozličné fyzikálne vlastnosti, ale rovnakú chemickú štruktúru. Jeho priekupnícka práca viedla ku skúmaniu stereoizomérie a priestorovému usporiadaniu atómov v molekule.

V roku 1898 získal Davyho medailu.

## Iné projekty

Kategória:Nemeckí chemici
Kategória:Nositelia Davyho medaily
Kategória:Absolventi Univerzity v Zürichu
Kategória:Vyučujúci na Univerzite v Zürichu
Ronald George Wreyford Norrish

**Ronald George Wreyford Norrish** (* 9. november 1897, Cambridge, Spojené kráľovstvo – † 7. jún 1978, Cambridge) bol britský chemik. 

Narodil sa v Cambridgei a navštevoval The Perse School.

V roku 1967 získal Nobelovu cenu za chémiu spolu s Manfredom Eigenom a Georgeom Porterom za ich štúdium extrémne rýchlych chemických reakcií. Jeden z jeho najväčších úspechov je objavenie a popísanie mechanizmu Norrishovej reakcie.

## Externé odkazy
* Ronald George Wreyford Norrish na stránkach Nobelovej ceny (anglicky)

Kategória:Osobnosti z Cambridgea (Cambridgeshire)
Kategória:Anglickí chemici
Kategória:Nositelia Nobelovej ceny za chémiu
Kategória:Britskí nositelia Nobelovej ceny
Kategória:Nositelia Davyho medaily
Kategória:Absolventi University of Cambridge
Kategória:Členovia Kráľovskej spoločnosti